Small Affairs

Small Affairs var en norsk pop-gruppe som gav ut albumene Small Affairs (1986) og No reason to feel blue (1988). Small Affairs bestod av Giert Clausen, Eivind Fivelsdal og Svein Harfjeld. Albumet Small Affairs oppnådde 20.-plass på VG-lista Topp 40 Album i 1987.

Yellow Pages
Clausen og Fivelsdal gikk videre til gruppa Yellow Pages med Hallgrim Bratberg. Med sangen «Slør» kom Yellow Pages på 9. plass og nest sist i Melodi Grand Prix 1994.Dagbladet 27. mars 1994

Yellow Pages var signert på EMI og ga ut to singler og et album i 1993. Først kom sommersingelen «Perfect Situation», deretter høstalbumet Her Story og en singel med samme navn.Yellow Pages, Discogs Bandmedlemmene jobbet også med reklamemusikk og kjenningsmelodier, blant annet til NRK-programmet Kulturoperatørene.«'Perfect' pop», Dagbladet 1. september 1993 Målet med bandet var å fremme popmusikk i et land hvor musikkpublikummet var «mer opptatt av roots og blues og lignende». Forbildene var 10CC, ELO, «gammel Bowie, Wings, Supertramp og den type musikk». Engelske tekster skulle gjøre det lettere å slå gjennom i utlandet.«Slår et slag for lettere pop», Arbeiderbladet 23. juli 1993«Band uten tikkende taksameter», Aftenposten 7. september 1993 Her Story ble spilt inn i hjemmestudio med gjestemusikerne Rolf Graf på bass og Per Hillestad på trommer.«Baderoms-pop», Bergensavisen 8. september 1993 

De bedre anmeldelsene av albumet sto i Ringsaker Blad og Varden. Førstnevnte likte at albumet var melodiøst og kalte derfor Yellow Pages «et veldig hyggelig bekjentskap å kose seg sammen med hjemme i stua».Albumanmeldelse Ringsaker Blad 30. september 1993 «Uvante og friske takter», skreiv Varden, med riktignok enkle poplåter som fungerte godt.Albumanmeldelse Varden 9. oktober 1993

4
Av terningkast ble det 4 i aviser som Arbeiderbladet. Her fikk bandet ros for «begavet håndverk», å ha «øre for pop» og for å låte «ganske snedig» samtidig som der var «ujevnt materiale og mangel på særpreg».Albumanmeldelse av Haakon Larsen, Arbeiderbladet 8. september 1993 (trykt flere steder) «Ikke verst pop» skreiv Arbeider-Avisa, «behagelig og med en overvekt av gode sanger», men «kjedelig» i lengden.Albumanmeldelse av Egil Hofsli, Arbeider-Avisa 8. september 1993 Balansen mellom lettfattelig og melodiøs pop som ikke var helt nyskapende, gikk igjen i flere firer-anmeldelser.Albumanmeldelse av Øyvind Brunvoll, Romsdals Budstikke 8. september 1993Albumanmeldelse av Erik Wiggo, Demokraten 9. september 1993Albumanmeldelse av Tom Erik Andersen, Østlands-Posten 13. september 1993 Det var «sløgen, rytmisk pop».Albumanmeldelse av Øyvin Søraa, Oppland Arbeiderblad 2. oktober 1993

Bergens Tidende var blant mange aviser som ga middels kritikk. Yellow Pages «serverer lett tingjengelig musikk. Mot slutten av cd-en begynner det riktignok å lyde litt tamt, særlig vokalist-inntrykket er heller beskjedent».Albumanmeldelse av Jan Arild Larsen, Bergens Tidende 7. september 1993 Det ble mange terningkast 3. «Velklingende, men dessverre også ganske kjedelig»,Albumanmeldelse av Pål Storsletten, Tønsbergs Blad 18. september 1993 lett men lite originalt,Albumanmeldelse, Fremtiden 9. september 1993 med sanger som var «lite spenstige» og som man følte man hadde hørt før.Albumanmeldelse av Thomas Arntsen, Fredriksstad Blad 7. september 1993 Også i Tromsø var anmelderne samstemte på terningkast 3, med samme begrunnelse. Albumet var «fint spilt» med god lyd, men med mangel på overraskelser som gjorde det «tamt og kjedelig om det låter aldri så pent av musikken».Albumanmeldelse av Helge Matland, Tromsø 18. september 1993 Det var ei «velspilt» og «pen pop-plate», men «for polert» og lite holdbar i lengden.Albumanmeldelse av Stig Nilssen, Nordlys 18. september 1993 «Fin musikk å vaske opp til», skreiv Østlendingen.Albumanmeldelse av Per Magnussen, Østlendingen 8. oktober 1993 Laagendalsposten anmeldte bare singelen «Her Story», som også fikk 3 for en «hyggelig melodi som man legger merke til», men også «svake og merklige tekster» som hun lurte på om «de mener alvor med».Singelanmeldelse av Anne Slemmelid, Laagendalsposten 26. august 1993 Vårt Land ga ikke terningkast, men albumet var «definitivt ikke» oppfinnsomt, men «strømlinjeformet» og «glatte saker, uten en eneste liten sjarmerende overraskelse».Albumanmeldelse av Per Anders Hoel, Vårt Land 6. oktober 1993

VG ga bare terningkast 2 og kalte det «et tamt og lite originalt popalbum av det melodiøse og glatte slaget». Anmelderen mente også her at han «har hørt absolutt alt før».Albumanmeldelse av Espen A. Hansen, VG 8. september 1993 Samme karakter ga Nordlandsposten for «en pregløs vokalist og vassne og kjedelige arrangementer», «helhetlig blir dette tamt, kjedelig, datert og uspennende».Albumanmeldelse av Rune Slyngstad, Nordlandsposten 8. september 1993 Den ikke navngitte anmelderen i Hamar Arbeiderblad fant «mye brukbart», men endte også opp med en toer fordi lyden var ullen, musikken «tar aldri ordentlig av» og tekstene var «flaue».Albumanmeldelse, Hamar Arbeiderblad 10. september 1993

Tidens Krav var helt nede på terningkast 1. «Sinnsvakt dårlig» var overskriften, og anmelderen visste ikke «om jeg skal le eller gråte» av at dette var utgitt – eller at Hillestad og Graf deltok på det.
«Yellow Pages har forferdelige tekster [...] som synges uten den minste innlevelse. De har like elendige melodilinjer og grusomme arrangement. Dette er noe av det mest talentløse som noensinne har blitt utgitt i Norge. Yellow Pages kan ikke engang gå under kategorien Sputnik for viderekomne, så fabelakatig dårlig er dette makkverket».Albumanmeldelse av John Berge, Tidens Krav 24. september 1993 Svært negative var også de korte omtalene i Dagbladet og Stavanger Aftenblad. Anders Grønneberg kalte det «en pen og pyntelig pop-plate, like tannløs som min salige oldemor».Albumomtale av Anders Grønneberg, Dagbladet 15. september 1993 Stavanger Aftenblad kommenterte: «På en merkverdig måte klarer de å ta vare på det som gjorde store deler av 70-tallet til et vondt og vanskelig tiår for rocken». Albumet «fyller meg i blant med bunnløs forundring over at dette gis ut i 1993. Til og med omslaget er trist».Albumomtale av Geir Flatøe, Stavanger Aftenblad 21. september 1993

Referanser

 Eksterne lenker 


Kategori:Norske popgrupper
Kategori:Musikk i Oslo